DIE WERKSWÊRELD-WEEK - Maties Alumni
Jong Alumni Program (JAP)
In 'n snel bewegende, hoogs mededingende wêreld is dit belangrik om op hoogte van jou bedryf te bly. Die "Wêreld van Werk"-week is 'n reeks loopbaaninligtingsgeleenthede in die vorm van gespreksforums waar jong alumni vrae kan stel aan gevestigde deskundige alumni en bedryfsleiers, menings kan uitruil en onlangse ontwikkelings in die werkswêreld kan bespreek. Hierdie gesprek behoort jou uiteindelik te help om jou huidige loopbaan te evalueer en jou pad na sukses te bou.
Ons deskundiges vir 2021 sal oor die volgende onderwerpe gesels:
Die hedendaagse wêreld van werk in Suid-Afrika
Om die werkswêreld te betree kan skrikwekkend wees, veral in die lig van die huidige werkloosheidsyfers onder gegradueerdes. As 'n jong gegradueerde, wonder jy dalk oor:
Cathy Sims, uitvoerende direkteur van die Suid-Afrikaanse Werkgewersvereniging vir Gegradueerdes (SAGEA), gesels met Candice Egan oor hierdie en ander aktuele kwessies van indiensneming onder gegradueerdes in Suid-Afrika.
Sprekers: Cathy Sims, Executive Director, South African Graduate Employers Association (SAGEA)
Candice Egan, Fundraiser at the Alumni Relations Division
RSVP teen Donderdag 26 Augustus 2021.
(Die skakel sal twee dae voor die geleentheid per e-pos voorsien word.)
Datawetenskaplikes is uiters gesog in verskeie bedrywe, van kleinhandel tot die staat en gesondheidsorg. Ondernemings skep inligting teen 'n snelle tempo, maar kort die regte hulpbronne om die onverwerkte data te ontleed en te vertolk. Met so 'n belowende loopbaan, watter kernvaardighede het jy nodig om 'n datawetenskaplike te word? Kan jy sonder formele opleiding as datawetenskaplike werk? Waar is die beste plek om te begin as jy 'n loopbaan op die terrein van die datawetenskap oorweeg? Waarna is werkgewers op soek wanneer hulle 'n datawetenskaplike wil aanstel? Dít is van die vrae wat 'n vooraanstaande kenner sal beantwoord.Sluit by ons aan om te hoor hoe Wim Delva, stigter en direkteur van die datamaatskappy Wimmy, oor sy eie ervarings en wenke as 'n werkgewer gesels.Datum: Dinsdag 31 Augustus 2021Tyd: 18:00–19:30
Spreker: Wim Delva stigter en direkteur van Wimmy
Die gedagte van 'n loopbaan klink baie lineêr. Ons gaan universiteit toe, kry graad, kry 'n werk, en klim dan stadigaan die beroepsleer. Dit klink baie eenvoudig, nie waar nie? Maar dis net 'n ruwe weergawe van wat werklik gebeur. Inderwaarheid beland soveel as 69% van universiteitsgegradueerdes uiteindelik in werke wat niks te doen het met waarvoor hulle jare lank gestudeer het nie. Dít kan jou hetsy ontmoedig óf jou nuwe geleenthede in die lewe help raaksien, mits jy bereid is om 'n nielineêre loopbaan te oorweeg.Sluit by ons aan om te hoor van twee alumni wat BSc-grade verwerf het – een in Toegepaste Wiskunde en die ander in Grondkunde – maar vandag iets heeltemal anders doen.
As uitblinkers in die finansiële sektor, kom vertel hulle ons meer oor hulle reis tot hier, en oor hoe 'n mens jou loopbaan behoort te benader.
Sprekers: Meryl Awkes, senior bestuurder by Standard Bank Suid-Afrika
RSVP teen Vrydag 27 Augustus 2021.
Regsgeleerdheid in die 21ste eeu: Bied 'n regsgraad jou die veelsydigste loopbaan?
Die regte kan teruggevoer word tot vóór die moderne beskawing. En met tegnologiese vooruitgang is dit kwalik verrassend dat die regsberoep lank nie meer tot die gewone loopbane van prokureur, advokaat en regter beperk is nie. Met ontluikende sektore in die IT- en telekommunikasieruimte het regsgegradueerdes nou heelwat nuwe geleenthede om op unieke gebiede te spesialiseer. Van watter geleenthede praat ons? Kom sluit by ons aan en luister self hoe prokureurs gesels oor 'n regsgraad as 'n professionele kwalifikasie, en die veelvuldige geleenthede tot jou beskikking.Datum: Donderdag 2 September 2021
Spreker: Dérick Swart, direkteur van Swart Law
RSVP teen Maandag 30 Augustus 2021.
Het jy 'n AgriWetenskappe-graad, maar het nie 'n plaas nie, of wil nie boer nie?Baie werksoekers is salig onbewus van die ongelooflike en lonende geleenthede wat die landbou, as 'n multimiljardrandbedryf, bied. Die bedryf hou aan ontwikkel, en het voortdurend 'n dringende vraag na nuwe talent. Stel jy belang om meer uit te vind oor watter geleenthede gekwalifiseerde kandidate en universiteitsgegradueerdes beskikbaar het?Kom luister na 'n paar alumnisprekers wat op verskillende landbousaketerreine werk. Ons glo hulle verhale sal jou wyer help dink oor jou eerste (of tweede!) werk in die landboubedryf.
Datum: Vrydag 3 September 2021
Spreker: Willem Schoonbee, direkteur van Aquaculture Consulting and Management Services
Jong gegradueerdes kan dit uiters intimiderend vind om hulle plek in die mededingende sakewêreld op te eis. Ouderdom- en geslagsdiskriminasie is volop in die werkplek en kan 'n mens se selfvertroue lelik knou. Santie Botha, 'n suksesvolle alumna wat op 'n jong ouderdom al vele struikelblokke te bowe gekom het, vertel van haar reis van direksielid tot later uitvoerende hoof van 'n maatskappy. Sy sal onder andere gesels oor hoe sy dit as 'n jong beroepspersoon reggekry het om ernstig opgeneem te word en 'n impak op haar kollegas te hê. Kom sluit by ons aan om Santie te hoor praat oor haar loopbaanreis, die belang van direksies, hoe om goeie werkgewers te identifiseer, hoe om hoëprofielrolle by vooraanstaande maatskappye en organisasies te bekom en – veral te midde van die uitdagings van 2021 – hoe om kop te hou in die sakewêreld. Datum: 7 September 2021